Document ID: /roh_data/filtered/fineweb-2-filterrobots_roh.jsonl.gz/59806

Simon Gabriel da S-chanf ho ragiunt cun sia prestaziun musicala la tschinchevla plazza a la concurrenza svizra da solists a Cuira. Cull’app dad «EngadinOnline» as po activer ün video da RTR cun sia preschantaziun a Cuira. (fotografia: Flavio Tuor/RTR)
Cur cha las notas cumainzan a baller
Simon Gabriel da S-chanf es bgeras voutas il pü giuven, ma listess ün dals grands. Cun sieu cornet fascinescha’l al public ed als experts. Per exaimpel a la concurrenza da solists da brass la fin d’eivna passeda a Cuira.